gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl en gl gl gl gl gl gl gl gl zh en sv fr de de gl gl gl gl gl gl gl gl gl gl gl gl es gl es es es es es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - 'As dez crises humanitarias máis desatendidas de 2009'
Luns, segunda feira, 03 de outubro de 2022
Informe anual de Médicos Sen Fronteiras
"Millóns de enfermos, e civís acosados pola violencia e excluídos da axuda humanitaria, volven ficar á marxe das axendas políticas e mediáticas".
Tags: 2009 axuda humanitaria crises esquecidas fame Médicos Sen Fronteiras medios MSF política violencia
O informe As dez crises humanitarias máis desatendidas de 2009, publicado este venres por Médicos Sen Fronteiras (MSF), lembra que, "un ano máis", a comunidade internacional "volveu ignorar, ou foi incapaz de dar resposta, ao sufrimento de millóns de enfermos esquecidos e de civís acosados pola violencia en todo o mundo".
Milleiros de persoas morren cada día a consecuencia de enfermidades. Desde MSF, sinalan que, ao non afectar estas o mundo desenvolvido, non son negocio, nin os seus pacientes un mercado rendíbel, a investigación e desenvolvemento de novos tratamentos e métodos de diagnóstico non recibe o apoio económico necesario.
Ademais, din, que aínda que noutras ocasións, os medicamentos existen, os enfermos non teñen acceso a eles. "Só a malaria, a sida infantil, a tuberculose, a doenza do sono, a Chagas e a kala-azar cobran cada día oito mil vidas", destacan.
"Todas estas son crises desatendidas que provocan mortes na súa maioría evitábeis, e a pesar do devastador impacto que teñen nos países pobres, non vemos na comunidade internacional a mesma determinación demostrada en frontes como o da Gripe A", apunta a delegada de MSF para o noroeste do Estado, María Díaz.
O informe de MSF denuncia, ademais, a situación dos centos de miles de civís que ficaron atrapados en conflitos esquecidos como Paquistán, Sri Lanka, Afganistán, Somalia, Sudán ou República Democrática do Congo (RDC), onde a violencia foi indiscriminada, cando non expresamente dirixida contra a poboación. E tamén contra as organizacións humanitarias.
"A poboación civil no só é vítima dos conflitos, senón que ademais se remata a xogada impedindo que reciba asistencia de emerxencia, ben deixándoa atrapada en zona de combate, ben bloqueando o acceso á mesma das organizacións humanitarias", sinala Díaz.
"Esta inaceptábel dinámica estase a converter na norma", engade, lembrando que, en Kivu Norte (RDC), a axuda humanitaria chegou incluso a ser utilizada como cebo, ao atacar o Exército congolés os emprazamentos onde MSF estaba a desenvolver unha campaña de vacinación contra o sarampelo, e nos que había congregadas miles de persoas".
Crises esquecidas desde 1998
MSF comezou a publicar a lista d'As Dez Crises Máis Desatendidas en 1998, logo de que a devastadora fame no sur de Sudán pasou desapercibida para os medios de comunicación. A lista non só fala do esquecemento mediático, tamén do político, e baséase nos contextos en que MSF presta asistencia. A orde en que aparecen as crises no informe non constitúe unha valoración do seu nivel de gravidade.
'As dez crises humanitarias máis desatendidas de 2009' (.pdf / en castelán)
'Desnutrición infantil: unha emerxencia médica desatendida'
As outras epidemias que matan ás caladas e das que ninguén fala
Conflitos bélicos, sida e desnutrición infantil, entre as dez peores crises do ano
18 minutos de televisión para as 10 crises humanitarias máis sanguentas do planeta
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Desprazadas congolesas no campo de Kitchanga, Kivu Norte
Labrego enfermo de 'kala-azar'
Cativo con desnutrición, en Wolayita (Etiopía)
Hospital en Al Talh (Iemen)
Meniño enfermo de cólera en Mardan (Paquistán)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto